Bespreking:David Kramer - Wikipedia
Hierdie bladsy is 'n besprekingsbladsy waar verbeteringe tot die David Kramer-artikel bespreek word.
David Kramer is sekerlik bekend. Of die bydrae(s) wat hy lewer/gelewer het sy artikel in die Wiki regverdig, is 'n saak van "opinie". Daar is 'n ondertoon van bemarking in die artikel. (??) Is die besonderhede van sy "bundels" akkuraat? --GerharBe 16:19, 22 07 2004 (UTC)
Die nut in 'n ensiklopedie is debatteerbaar, maar hier by ons voel ek iets kan maar bly as dit nie skade doen nie. Ons wil immers mense aanmoedig om deel te neem en dan ook aan dít waarin hulle belangstel of wil werk. Hierdie lyk voorlopig na 'n piekfyn begin. Dit kort baie werk om mooi afgerond te word, maar persoonlik het ek geen besware nie. Vir akuraatheid behoort google baie te help. --Alias 23:04, 22 07 2004 (UTC)
Die artikel skakel eintlik vanaf Suid-Afrikaanse musikante wat bloot verwysings bevat na Afrikaanse musikante en Afrikaanse musiekgroepe. So gesien, is daar sekerlik plek in die Wiki vir diegene wat dit vorentoe as navorsingsbron (ook: lekkerleesbron) wil gebruik. Ek hoop persoonlik dat die begin-outeur meer werk gaan insit in die artikels van die onderskeie musikante, omdat almal min of meer net die enkele inleidende sinsnede, "So-en-so is 'n (bekende) Afrikaanse musikant", bevat, gevolg deur die rits albums wat vrygestel is. (Vandaar my opmerking oor die ondertone van bemarking.)
Ek aanvaar die gesindheid van die Wiki. --GerharBe 12:48, 23 07 2004 (UTC)
Help hier asseblief! met Afrikaanse musikant; Afrikaans-musikant; Suid-Afrikaanse musikant. David Kramer is as Engelssprekende gebore. Sy lewensverloop het hom by Afrikaans uitgebring (op skool in konflik met die "boerseuns"), ens ens, en uiteindelik as (aanvanklik) politiek-protesterende liriekskrywer in Afrikaans met 'n goeie skeut Afrikaanse taalgebruik en selfs onder die invloed van liedere uit die FAK. Maak dit alles van hom 'n Afrikaanse musikant of Suid-Afrikaanse musikant?
Wat maak hierdie begrippe met al die ander kunstenaars (lees: musikante) wat in artikels verewig staan te word? Soos Koos Kombuis, Valiant Swart en vele ander? Terloops, die woord "musikant", lei maar tot 'n valerigheid in status (kyk na die verklarende woordeboek).
Ek stel die vraag onder andere omdat Kramer se albums nie alleen produksies in Afrikaans is nie - verskeie ook in Engels of 'n mengsel van die tale. Hoe pak 'n mens nou die onderhawige (enige/soortgelyke) artikel aan, in die lig van al hierdie onsekerhede. Bepaal die persoon se afkoms/herkoms, of die taal waarin hy hoofsaaklik sing, watter byvoeglike nw gebruik gaan word?
Ek sal graag wil uitskakel om (as gevolg van 'n dwaling op hierdie stadium) te verval in iets soos wat plaasvind in die besprekingsblad oor "Music" op die Engelse Wiki - ek glo dat niemand wat daar toer enige kop of stert meer uitmaak van die debat nie, en dit doen die artikel niks goed nie.--GerharBe 13:47, 16 08 2004 (UTC)